**JAVNI POZIV ZA DOSTAVLJANJE PROJEKTNIH PRIJEDLOGA ZA PREDUZETNIKE, MIKRO I MALA PREDUZEĆA**

### **Osnovne informacije**

Projekat „Podrška Kraljevine Norveške razvoju Zapadnog Balkana – Norveška za vas – Crna Gora“(u daljem tekstu: „Norveška za vas“) doprinijeće ravnomjernijem društveno-ekonomskom razvoju u Crnoj Gori kroz povećanje mogućnosti za zapošljavanje, podršku socijalnoj koheziji i unapređenje lokalne infrastrukture u manje razvijenim opštinama. Ministarstvo spoljnih poslova Kraljevine Norveške izdvojilo je 15 miliona norveških kruna za ovaj projekat koji sprovodi Kancelarija Ujedinjenih nacija za projektne usluge (UNOPS) u trajanju od 24 mjeseca.

Projektom će biti ostvarena dva neposredna rezultata:

* Rezultat 1: Unapređenje pristupa zapošljavanju
* Rezultat 2: Unapređenje socijalne uključenosti kroz poboljšanje uslova života

Tokom trajanja projekta biće podržano zapošljavanje, obezbijeđeno stručno usavršavanje, objavljeni javni pozivi za dostavljanje projektnih predloga lokalnih samouprava, organizacija civilnog društva i organizacija za podršku poslovanju koji imaju za cilj poboljšanje uslova i kvaliteta života.

Ključni akteri i direktni korisnici projekta su lokalne samouprave i njihove institucije i organizacije, uključujući i Zajednicu opština Crne Gore, regionalne razvojne agencije, Zavod za zapošljavanje Crne Gore, organizacije za podršku poslovanju kao i pojedinačni/e korisnici/ce, preduzetnici/ce, mikro, mala i srednja preduzeća, sa posebnim naglaskom na nezaposlene žene i mlade. Krajnji korisnici su stanovnici manje razvijenih područja u kojima se sprovodi projekat.

### **Opravdanost intervencije**

Sektor malih i srednjih preduzeća (MSP) najveći je pokretač privrednog rasta u Crnoj Gori jer predstavlja 99% aktivnih poslovnih subjekata i zauzima veći dio sektora zapošljavanja jer obezbeđuje 75,5% ukupne zaposlenosti na nacionalnom nivou, a u izvozu ima udio od 75,2%.

Opštine obuhvaćene projektom „Norveška za vas“ pripadaju kategoriji 16 najmanje razvijenih opština u Crnoj Gori prema Pravilniku o utvrđivanju liste stepena razvijenosti jedinice lokalne samouprave[[1]](#footnote-1), u koje spadaju: Andrijevica, Berane, Bijelo Polje, Cetinje, Danilovgrad, Gusinje, Kolašin, Mojkovac, Nikšić, Petnjica, Plav, Pljevlja, Rožaje, Šavnik, Ulcinj i Žabljak. Broj registrovanih mikro, malih i srednjih preduzeća (MMSP) u ovim opštinama je 6.963, što čini 25,99% od ukupnog broja registrovanih MMSP na nivou zemlje, a u njima je zaposleno 32.172 lica. Uz to, od ukupno 9.356 registrovanih preduzetnika u Crnoj Gori, 3.022 odnosno 32,30% registrovano je u ovim opštinama, sa još 1.731 zaposlenih lica.

Prema zvaničnim statističkim podacima[[2]](#footnote-2), od ukupnog broja od 197.494 zaposlenih na nivou zemlje, samo 53.961 je zaposleno u opštinama obuhvaćenim projektom, što čini 27,32% ukupno zaposlenog stanovništva u zemlji. S druge strane, u Crnoj Gori ima 38.642 nezaposlena lica[[3]](#footnote-3), od kojih 26.182 lice odnosno 67,5% dolazi iz opština obuhvaćenih projektom „Norveška za vas“.

Značaj MMSP i preduzetništva je predmet nekoliko nacionalnih strateških dokumenata, kao što je Strategija razvoja mikro, malih i srednjih preduzeća u Crnoj Gori 2018-2022.[[4]](#footnote-4) U ovoj strategiji prepoznat je trend porasta broja MMSP u Crnoj Gori, jer ih je krajem 2017. godine bilo 26.823 i taj se broj na godišnjem nivou uvećava za oko 1.000 novih preduzeća. Program ekonomskih reformi za Crnu Goru 2019-2021.[[5]](#footnote-5) predviđa stopu realnog rasta BDP-a tokom 2019. i 2020. godine od 2,8% odnosno 2,3%, uz glavni doprinos sledećih grana privrede: turizam i ugostiteljstvo, građevinarstvo i industrijska proizvodnja, koja uglavnom obuhvata industriju koja se odnosi na izgradnju puteva. U Programu se direktno pominju MMSP kroz prioritetnu reformsku mjeru 11: *Unapređenje podrške sektoru mikro, malih i srednjih preduzeća*, a insistira se na većoj finansijskoj i savjetodavnoj podršci ovim preduzećima.

Unija poslodavaca Crne Gore prepoznala je 5 ključnih „ubica biznisa“[[6]](#footnote-6), od kojih su dvije otežan pristup finansijskim sredstvima i neusklađenost tržišta rada i obrazovnog sistema.

Iako MMSP koriste izvore finansiranja u vidu kreditne podrške za različite kategorije pokretanja biznisa, prepreke takođe obuhvataju i nedovoljno dostupne ostale finansijske instrumente koji odgovaraju potrebama MMSP i preduzetnika, a naročito podrške u vidu dodjele grantova.

Projekat će stoga podržati mikro i mala preduzeća (MMP), kao i preduzetnike, da usvoje i uvedu nove proizvodne tehnologije, što će dovesti do veće produktivnosti, nižih troškova proizvodnje, boljeg kvaliteta i dodate vrednosti proizvoda. Ova podrška bi takođe trebalo da dovede do unapređenja njihove konkurentnosti pri izvozu i otvaranja novih radnih mjesta. Srednja preduzeća[[7]](#footnote-7) su isključena iz ove dodjele grantova zbog toga što čine manje od 1% ukupnog broja preduzeća u čitavom MMSP ekosistemu.

### **Ciljevi poziva**

**Opšti cilj poziva je** da poveća mogućnosti za zapošljavanje u nerazvijenim područjima Crne Gore kroz razvoj privatnog sektora.

**Poseban cilj poziva je** stvaranje novih radnih mjesta kroz podršku preduzetnicima, mikro i malim preduzećima.

### **Predmet poziva**

Ovaj Poziv za dostavljanje projektnih predloga usmjeren je na preduzeća registrovana u periodu od 1. maja 2009. do 1. maja 2019. godine. Prihvatljive aktivnosti u okviru ovog poziva obuhvataju:

1. **Nabavku opreme u vrijednosti od najmanje 80% od cjelokupne vrijednosti granta (obavezno),** sa ciljem da se unaprijedi kvalitet postojećih odnosno razvoj novih proizvoda, poveća produktivnost, podrži razvoj proizvoda sa povećanom dodatom vrijednošću i time omogući uvođenje inovacija i olakša širenje na tržištu.

U okviru ovog poziva prihvatljiva je samo nabavka nove opreme, zajedno sa pripadajućim troškovima transporta, instalacije opreme, obuke za korišćenje opreme i garancije, koji treba da budu ukljuceni u kriterijume za nabavku opreme. Osiguranje opreme moze biti dozvoljeno za odredjene slucajeve kod kojih se utvrdi da garancija nije dovoljna. Opremom se smatraju i komercijalna gotova softverska rešenja. Nabavka putničkih vozila i vozila za prevoz putnika nisu prihvatljiva oprema. Minimalna vrijednost tražene opreme treba da bude najmanje 300 evra po komadu.

1. **Pružanje usluga u vrijednosti od najviše 20% od cjelokupne vrijednosti granta (opciono)** koje doprinose kvalitetu postojećih odnosno razvoju novih proizvoda, povećanju produktivnosti, podršci razvoju proizvoda sa povećanom dodatom vrijednošću i time omogućavaju uvođenje inovacija i olakšavaju širenje na tržištu.

U okviru ovog poziva prihvatljive su usluge koje se odnose na uvođenje međunarodnih standarda kvaliteta, sertifikaciju i atest kupljene opreme, uvođenje novih tehnoloških procesa, unapređenje tehnoloških procesa, brendiranje proizvoda i razvoj softvera. Minimalna vrijednost tražene usluge treba da bude najmanje 300 evra po jedinici.

### **Dostupna sredstva i učešće u troškovima**

Ukupan indikativan raspoloživi iznos u okviru ovog poziva za dostavljanje projektnih predloga iznosi 354.000 eura (390.000 američkih dolara). Projekat „Norveška za vas“ **zadržava pravo da ne dodijeli sva raspoloživa sredstva.**

### Minimalan i maksimalan iznos granta:

Minimalan – 5.000 eura (5.500 dolara); maksimalan – 10.000 eura (11.000 dolara). Ovo su sredstva koja ne uključuju učešće od strane kandidata.

**Naponema**: Budžet koji se nalazi u sklopu Aplikacionog formulara (Annex II - Dio 5) mora biti izražen samo u dolarima, poštujući minimalan I maksimalan iznos granta koji je ovdje naveden u dolarima. Eventualni ugovor će takođe biti potpisan u dolarima, a isplata dobitniku granta će biti izvršena u eurima.

### Učešće kandidata u troškovima

Obavezno je učešće kandidata u troškovima u visini od 10% ukupnih prihvatljivih troškova projekta u gotovini. Kandidati će uložiti dodatni iznos od najmanje 10% ukupnih prihvatljivih troškova projekta kroz aktivnosti društveno odgovornog poslovanja, bilo u robi/uslugama ili gotovini. Grant korisnik je duzan da samostalno regulise eventualne troskove carine ukoliko se od ovih sredstava rezultatom nabavke treba platiti carina.

### **Trajanje intervencije**

Planirano trajanje intervencije ne može biti duže od 12 (dvanaest) mjeseci. Ovaj period obuhvata nabavku i instalaciju opreme i, ukoliko su planirane, pružanje usluga, kao i bilježenje projektnih rezultata i prihvatanje finalnog izveštaja.

### **Vidljivost**

Od dobitnika granta se očekuje da ispune zahtjeve u odnosu na komunikaciju i vidljivost koje postavi projekat „Norveška za vas – Crna Gora“. Projekat će dobitnicima grantova obezbijediti odgovarajuće smjernice i druge potrebne informacije prije početka realizacije projekta. Ovi zahtjevi se odnose na pisani materijal i vizuelni identitet projekta „Norveška za vas“, Kraljevine Norveške kao donatora i implementacionog partnera, uključujući štampani, elektronski i ostali materijal, nastupe u medijima, prezentacije, banere, pozivnice, oznake, plakete odnosno robu kupljenu sredstvima obezbijeđenim kroz projekat “Norveška za vas – Crna Gora“. Dobitnik granta mora da preduzme sve neophodne mjere da promoviše finansijsku podršku Kraljevine Norveške u vidu granta. Ove aktivnosti obuhvataju, između ostalog, i jasno vizuelno prepoznavanje intervencije na lokaciji, učešće u različitim medijskim aktivnostima i događajima, uključujući aktivnosti osmišljene tako da se podigne svijest određene publike ili javnosti uopšte o sveukupnoj podršci Norveške Crnoj Gori. To, između ostalog, obuhvata i intervjue pred kamerom i u drugim medijima, učešće na događajima na visokom nivou i relevantnim onlajn i ličnim anketama na teme vezane za projekat.

### **Kriterijumi**

Procjena i evaluacija primljenih prijedloga projekata biće sprovedena u skladu sa sljedećim kriterijumima, uključujući i eliminacione opšte kriterijume za učešće i evaluaciju prijedloga projekata.

### **Opšti kriterijumi za učešće**

### Registracija

* Preduzetnici i privredna društva (u daljem tekstu „preduzeća“)[[8]](#footnote-8) registrovana u Centralnom registru privrednih subjekata Crne Gore (CRPS) i klasifikovani kao preduzetnici, mikro i mala preduzeća[[9]](#footnote-9), u skladu sa finansijskim izvještajem za 2018. godinu.
* Preduzeća registrovana na teritoriji neke od opština obuhvaćenih projektom. Napomena: Izuzetno, mogu se prijaviti preduzeća koja imaju poslovne kapacitete u jednoj od opština obuhvaćene projektom pod uslovom da će omogućiti zapošljavanje u toj opštini.
* Preduzeća osnovana u periodu između 1. maja 2009. i 1. maja 2019. godine sa neograničenim trajanjem i aktivnim statusom u evidenciji CRPS.[[10]](#footnote-10)
* Preduzeća registrovana za proizvodnju ili usluge, osim narednih kategorija:
  1. Primarna poljoprivredna proizvodnja (koja obuhvata uzgoj biljaka i životinja i druge aktivnosti u direktnoj vezi sa uzgojem biljaka i životinja, kao i njihovim skladištenjem. Međutim, nabavka opreme za pakovanje, sortiranje, obradu i zamrzavanje nije isključena, na primer, hladnjača ili staklenika).
  2. Proizvodnja kontrolisanih supstanci, uključujući:
     1. duvansku industriju,
     2. proizvođače alkoholnih pića (međutim, proizvođači vina se ne smatraju proizvođačima alkoholnih pića),
     3. proizvođače oružja i vojne opreme,
     4. proizvodnju i trgovinu naftom i naftnim derivatima,
     5. organizovanje igara na sreću, lutrije i sličnih aktivnosti,
     6. proizvođače/trgovce bilo kojim drugim supstancama/materijalima/proizvodima kontrolisanim zakonom.
  3. Izvođenje građevinskih radova (međutim, proizvodnja građevinskog materijala je dozvoljena).
  4. Saobraćaj i transport.
  5. Bilo koji vid ugostiteljstva, osim hotela, malog smještaja i restorana nacionalne hrane[[11]](#footnote-11).
  6. Štampanje i umnožavanje audio i video snimaka, uključujući usluge štampe.
  7. Proizvodnja čelika i sintetičkih vlakana i eksploatacija uglja.
  8. Usluge konsaltinga, računovodstva, marketinga i istraživanja tržišta.

### Vlasništvo

* Preduzeće ima većinsko domaće vlasništvo[[12]](#footnote-12)
* Preduzeće ima većinsko privatno vlasništvo

### Broj zaposlenih

* Najmanje 1 (jedno) zaposleno lice do kraja 2018. godine. Vlasnik koji plaća porez se smatra zaposlenim licem[[13]](#footnote-13).

### Finansije

* Preduzeće ima neto dobit na kraju 2018. godine.[[14]](#footnote-14)
* Preduzeće nema negativni kapital.
* Preduzeće nije u stečajnom postupku odnosno u postupku likvidacije[[15]](#footnote-15).
* Preduzeće redovno izmiruje obaveze prema zaposlenima i nema neizmireni dug za doprinose.
* Preduzeće redovno plaća dospjeli porez i na lokalnom i na nacionalnom nivou[[16]](#footnote-16).
* Bankovni računi preduzeća nisu blokirani zbog neizmirenih obaveza u periodu dužem od 40 dana tokom 2018. godine.

Tokom procesa prijavljivanja, kandidat treba da podnese samo jednu izjavu kojom potvrđuje ispunjenost gore navedenih zahtjeva. Međutim, u slučaju da uđu u uži izbor za dodelu granta, kandidati će morati da podnesu sve dokaze koje se odnose na gore navedene zahtjeve.

### Pravna pitanja

* Vlasnik/ci i odgovorna lica pravnog subjekta nisu krivično osuđivani odnosno nisu predmet krivične istrage[[17]](#footnote-17)
* Preduzeću nije izdata mera zabrane obavljanja djelatnosti u periodu od dve godine do podnošenja prijave[[18]](#footnote-18)
* Preduzeće ne koristi podsticaje po istom osnovu od drugih institucija odnosno donatora tokom perioda realizacije aktivnosti[[19]](#footnote-19).
* Preduzeće ima poslovni prostor odnosno važeći dugoročni ugovor o zakupu.
* Preduzeće ne proizvodi ništa što krši zakone o autorskim pravima, zaštitnom znaku odnosno intelektualnoj svojini.[[20]](#footnote-20)

### Razno

* Svrha nabavke opreme je u skladu sa trenutnom poslovnom djelatnošću.

### **Evaluacija projektnih prijedloga**

Projektni koncepti će biti ocjenjivani u odnosu na sljedeće kriterijume:

1. **Kapaciteti za realizaciju poslovne ideje**, pomoću kojih se procjenjuju uloženi fizički, ljudski resursi i operativni, tehnički i finansijski kapaciteti kandidata da realizuje poslovnu ideju.
2. **Očekivani rezultati i efekti,** pomoću kojih se procjenjuje tržišni potencijal, doprinos lancu vriednosti, uticaj na efikasnost, otvaranje radnih mesta i inovativnost.
3. **Održivost**, pomoću koje se procjenjuje sposobnost kandidata da koristi i održava opremu i ostvari postavljene ciljeve u periodu nakon isteka projekta.
4. **Društveni uticaj**, pomoću kojeg se procjenjuju efekti rada kandidata na širu zajednicu u odnosu na uključivanje ranjivih grupa i doprinos dobrobiti zajednice**.**

Za evaluaciju projektnih prijedloga koristiće se tabela u nastavku:

|  |  |  |
| --- | --- | --- |
| Kriterijumi | Opis kriterijuma | Maksimalan broj bodova |
|  |  |  |
| Kapaciteti za realizaciju poslovne ideje (20) | **Kapaciteti**   * Da li kandidat ima odgovarajući prostor i mjesta da instalira traženu opremu? * Da li projektni tim ima iskustvo i stručnost da realizuje poslovnu ideju? * Da li postoje tehnički zahtjevi izvan okvira projekta koje treba ispuniti da bi se omogućila realizacija poslovne ideje? * Da li kandidat ima finansijske kapacitete da realizuje poslovnu ideju? * Da li je kandidat izračunao sve relevantne troškove za realizaciju poslovne ideje (npr. instalaciju opreme)? | **20** |
| Očekivani rezultati i efekti (50) | **Tržišni potencijal**   * Širenje na tržištu – dokazan tržišni potencijal na osnovu analize tržišta i porasta prihoda od poslovanja - do 7 poena * Da li je kandidat orijentisan na izvoz? Orijentisanost na izvoz nosi dodatne bodove – do 3 poena | **10** |
| **Doprinos lancu vrednosti**  Doprinos lancu vrednosti se ocjenjuje pomoću nekoliko faktora:   * projektovana vrijednost doprinosa lancu vrijednosti tokom prve godine nakon investicije; * položaj u lancu vrijednosti; * uspostavljanje saradnje između kandidata i većih privrednih društava i investitora; * procenat ulazne vrijednosti od domaće proizvodnje. | **15** |
| **Povećanje efikasnosti**  Projekti koji doprinose povećanju efikasnosti. Efikasnost se ocjenjuje u odnosu na ulazne i izlazne vrijednosti proizvodnje i odnosa smanjenih troškova proizvodnje (u %). | **10** |
| **Otvaranje novih radnih mesta**  Obavezno je otvaranje najmanje jednog radnog mesta i jaka demonstracija dugoročnog uticaja na zapošljavanje. Trajanje ugovora o zaposlenju treba biti najmanje neprekidno 12 mjeseci tokom i nakon realizacije granta. | **10** |
| **Inovativnost**  Projekti sa inovacionom komponentom dobijaju dodatne bodove.  Inovativnost se procjenjuje pomoću sledećih faktora:   * prijedlog sadrži uvođenje IKT (do 2 poena) * prijedlog predviđa poboljšanje proizvodnih procesa (do 3 poena) | **5** |
| Održivost (10) | **Održivost**  Održivost se ocjenjuje preko sposobnosti kandidata da koriste i održavaju opremu i ostvare postavljene ciljeve u periodu nakon završetka projekta.  Naredni faktori se uzimaju u razmatranje:   * Da li će kandidat imati dovoljnu tehničku ekspertizu da koristi i održava opremu? * Da li će kandidat imati dovoljno sredstava da održava opremu i pokrije ostale troškove koji proizilaze iz njene upotrebe (npr. održavanje, popravke, testiranje, osiguranje i porez)? * Kakav će biti uticaj na životnu sredinu (npr. potrošnja energije, količina otpada, reciklaža)[[21]](#footnote-21) | **10** |
| Društveni uticaj (20) | **Društveni uticaj**   * Da li kandidat ima proizvodni pogon u seoskom području? * Kategorija razvijenosti lokalne samouprave u kojoj je registrovano preduzeće. * Da li je vlasnik preduzeća žena ili mlada osoba? * Da li se prijedlogom predviđa zapošljavanje odnosno neka druga korist za žene, mlade, osobe sa invaliditetom ili nacionalne manjine? | **20** |
|  | **UKUPAN BROJ BODOVA** | **100** |

**Provjera prihvatljivosti troškova na osnovu prateće dokumentacije zahtjevane od strane Projekta, biće izvršena samo za aplikacije koje su izabrane (jednako ili iznad 70 poena), u skladu sa njihovim rezultatom i unutar raspoloživih sredstava.**

### **Postupak prijavljivanja i selekcije**

### **Obrasci za podnošenje prijava**

1. **Zainteresovani kandidati moraju do 20. septembra 2019. godine da podnesu sledeće obrasce na crnogorskom jeziku:**

* Formular za podnošenje projektnog prijedloga (Aneks I)
* Aplikacioni formular (Aneks II)
* Izjava o podsticajima od strane drugih institucija ili donatora (Aneks III)
* Izjava o sufinansiranju (Aneks IV)
* Administativna kontrolna lista (Aneks V)

2. Nakon evaluacije prispjelih prijava, formiraće se lista potencijalnih dobitnika grantova, od kojih će u narednom koraku biti traženo da dostave:

* Administrativnu kontrolnu listu koja se odnosi na provjeru pravne i finansijske stabilnosti aplikanta (Aneks VI)

Projekat zadržava pravo da obavi terensku posjetu i potvrdi informacije koje se odnose na prihvatljivost kandidata i procjeni dosadašnji rad, upravljačke i administrativne kapacitete kandidata, kao i da potvrdi prijedlog projekta i podatke koje je kandidat podnio. Terenske posjete mogu podrazumijevati sastanke sa odgovornim licima i ključnim osobama za rad i poslovanje, kao i posjete u bilo kom dijelu poslovnog prostora/lokacije po pitanjima koja se odnose na prijavu.

### **Uputstva za podnošenje prijava**

* Prijave se podnose isključivo na e-mail adresu [rsoc.applications@unops.org](mailto:rsoc.applications@unops.org).
* Prijave poslate nekim drugim putem (npr. faksom, poštom ili lično isporučene prijave) ili isporučene na neku drugu e-mail adresu od adrese navedene u ovom pozivu za dostavljanje projektnih prijedloga, biće odbačene. Rukom popunjene prijave takođe neče biti uzete u obzir.
* Prijave moraju sadržati broj poziva **(CFP 06-2019**) i naziv kandidata u predmetu (subject) e-maila.
* Prijave se šalju Isključivo putem mejla u PDF formatu (potpisane, pečatirane i skenirane) i u originalnom izmenljivom formatu (npr. Excel, Word). Potpisane, pečatirane i skenirane verzije moraju sadržati identične dokumente kao i elektronske verzije u originalnom izmjenljivom formatu. U slučaju neslaganja, uzima se u obzir potpisana, pečatirana i skenirana verzija.
* **Obrasci se mogu popuniti na crnogorskom jeziku. U slučaju odobrenja bespovratnih sredstava, obaveza aplikanta će biti da Annex II (aplikacioni formular) prevede na engleski jezik.**
* Ukupna veličina e-maila za podnošenje prijave ne smije premašiti 15 MB, jer je to najveća dozvoljena veličina poruke na serveru organizacije UNOPS. Ukoliko je prijava veća od 15 MB, dokumente treba poslati u više e-mailova, a ni jedan od njih ne sme da premaši limit od 15 MB. Svaki pojedinačni dio prijave treba numerisati u polju za predmet (*subject*) mejla.
* Nakon uspešnog prijema prijave putem mejla stiže automatsko obavještenje o isporuci. Svaki pošiljalac dobija jedno obaveštenje (samo za prvi poslati mejl).
* Krajnji rok za podnošenje prijava je **20. septembar 2019. godine.** Svaka prijava koja se preda nakon krajnjeg roka biće odbačena.
* Prijave moraju da budu primljene prije ponoći po lokalnom vremenu na dan zatvaranja poziva za dostavljanje projektnih predloga. Kandidatima se savjetuje da podnesu prijave na vrijeme, jer kašnjenje zbog loše internet konekcije ili drugih problema koji se odnose na mrežu/hardver/softver mogu dovesti do isključivanja prijave. Biće prihvaćene samo prijave koje stignu na server za mejl organizacije UNOPS prije isteka roka.
* Zahtjevi za pojašnjenja se podnose na sledeću mejl adresu: **rsoc.cfp.clarifications@unops.org** najkasnije do **6. septembra 2019.** godine, sa naznakom “**pitanje u vezi sa CFP 06-2019”**. UNOPS zadržava pravo da zatraži originalne verzije podnesenih dokumenata od kandidata ako/kada je original potreban timu koji sprovodi evaluaciju.

### **Indikativni vremenski okvir**

|  |  |
| --- | --- |
| **Aktivnost** | **Vremenski okvir / rok** |
| Objava poziva za dostavljanje projektnih prijedloga (Aneks I do V) | 18. jun 2019. |
| Održavanje informativnih sesija o pozivu | 28. jun – 15. jul |
| Prvi rok za podnošenje projektnih prijedloga | 10. avgust 2019. |
| Održavanje naknadnih info sesija o pozivu | 3. septembar - 6. septembar 2019. |
| Krajnji rok za podnošenje projektnih prijedloga | 20. septembar |
| Evaluacija projektnih prijedloga\* | septembar - oktobar 2019. |
| Terenske posjete | oktobar 2019. |
| Dostavljanje naknadnih informacija (Aneks VI) | oktobar - novembar 2019. |
| Informacije o rezultatima evaluacije | novembar 2019. |
| Potpisivanje ugovora | novembar 2019. |

\*Trajanje procesa evaluacije može da varira, u zavisnosti od broja prispjelih aplikacija.

1. [Pravilnik o utvrđivanju liste stepena razvijenosti jedinice lokalne samouprave](http://www.srp.gov.me/ResourceManager/FileDownload.aspx?rId=310672&rType=2), 2016. [↑](#footnote-ref-1)
2. Izvor: [Mjesečni statistički pregled zaposlenosti](https://www.monstat.org/userfiles/file/publikacije/2019/4/3.zz.pdf), Uprava za statistiku Crne Gore (MONSTAT) Izvor: [↑](#footnote-ref-2)
3. Izvor: [Mjesečni izveštaj Zavoda za zapošljavanje Crne Gore](http://www.zzzcg.me/wp-content/uploads/2019/04/022019-BILTEN.pdf) [↑](#footnote-ref-3)
4. [Strategija razvoja mikro, malih i srednjih preduzeća u Crnoj Gori](http://www.gov.me/ResourceManager/FileDownload.aspx?rId=325628&rType=2) 2018-2022. [↑](#footnote-ref-4)
5. [Program ekonomskih reformi za Crnu Goru](http://www.gov.me/ResourceManager/FileDownload.aspx?rId=347071&rType=2) 2019-2021. [↑](#footnote-ref-5)
6. Izvor: <http://www.poslodavci.org/biblioteka/publikacije/5-ubica-biznisa> [↑](#footnote-ref-6)
7. U skladu sa [Zakonom o računovodstvu](http://www.poreskauprava.gov.me/ResourceManager/FileDownload.aspx?rid=248374&rType=2&file=Zakon%20o%20racunovodstvu.doc), srednja preduzeća imaju preko 50 zaposlenih i godišnji prihod preko 8 milion evra. [↑](#footnote-ref-7)
8. Privredno društvo je definisano Zakonom o privrednim društvima:<https://www.paragraf.me/propisi-crnegore/zakon-o-privrednim-drustvima.html> [↑](#footnote-ref-8)
9. U skladu sa [Zakonom o računovodstvu i reviziji](http://www.privrednakomora.me/sites/pkcg.org/files/multimedia/gallery/files/2012/09/zakon_o_racunovodstvu_i_reviziji1.pdf), 2016 [↑](#footnote-ref-9)
10. Ovjerena kopija registracije u CRPS. [↑](#footnote-ref-10)
11. Hoteli, mali smeštaji i restorani nacionalne hrane mogu da konkurišu za nabavku industrijske opreme, ali ne i za nameštaj ili male kućne aparate. [↑](#footnote-ref-11)
12. Potrebno je najmanje 51% domaćeg privatnog vlasništva. Izvori informacija: za preduzetnike – ovjerena kopija registracije u CRPS i kopija lične karte; za privredna društva – osnivački akt privrednog društva (odluka o osnivanju ili ugovor o osnivanju, sa svim izmjenama), ovjerena kopija registracije u CRPS i kopija lične karte domaćeg fizičkog lica, kopija pasoša za strano lice. [↑](#footnote-ref-12)
13. Potvrda poslodavcu o zaposlenima izdata od strane nadležne poreske upravenadležne poreske uprave da je kandidat podmirio sve poreske obaveze. [↑](#footnote-ref-13)
14. Bilans uspjeha (Izvještaj o dobitku i gubitku) i Bilans stanja za 2018. [↑](#footnote-ref-14)
15. Uvjerenje nadležnog organa da protiv privrednog subjekta nije pokrenut postupak stečaja ili likvidacije. [↑](#footnote-ref-15)
16. Potvrda nadležne poreske uprave da je kandidat podmirio sve poreske obaveze. [↑](#footnote-ref-16)
17. Potvrda da vlasnik odnosno vlasnici i odgovorna lica pravnog subjekta nisu krivično osuđivani odnosno da nisu predmet krivične istrag izdata od strane Ministarstva pravde ili nadležnog Osnovnog suda. [↑](#footnote-ref-17)
18. Potvrda da kandidatu nije izdata izvršna mjera zabrane obavljanja djelatnosti u periodu od dvije godine do podnošenja prijave izdata od strane Ministarstva pravde. [↑](#footnote-ref-18)
19. Izjava da kandidat ne koristi podsticajna sredstva po istom osnovu od drugih institucija ili donatora tokom perioda realizacije aktivnosti. Kandidat može imati pravo na podsticaje Zavoda za zapošljavanje za angažovanje novih radnika, na primjer. [↑](#footnote-ref-19)
20. Ovo će biti ugovorna klauzula u slučaju da se kandidatu odobre sredstva u okviru ovog poziva. [↑](#footnote-ref-20)
21. Projekat ne smije biti štetan po životnu sredinu u smislu usklađenosti sa važećim politikama u oblasti životne sredine. Stoga, ekološki uticaj se procjenjuje šire od ispunjavanja minimalnih zakonskih odredbi. [↑](#footnote-ref-21)